**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 14/07.10.2015 г.**

**от заседание на ОИК гр. Септември**

 Днес 07.10.2015 г. в сградата на Община Септември, се проведе заседание на ОИК гр. Септември при следния дневен ред:

Разглеждане на жалба от 07.10.2015 г., подадена от Радослав Илиев Марков относно неправомерно поставени агитационни материали.

На заседанието присъстват всички членове на ОИК Септември

Председател

Мануел Христов Манчев

Зам. председател

Стоян Венциславов Дамянов

Секретар

Георги Маринов Милчев

Членове

1.Павлинка Станоева Церовска

2.Петьо Момчилов Бойчинов

3.Спаска Стефанова Дончева

4.Павлина Александрова Чеширова

5. Наталия Иванова Тряскова

6. Владимира Йорданова Бояджийска

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 17:00 часа.

По точка първа от дневния ред:

 В Общинска избирателна комисия е постъпила жалба, подадена от Радослав Илиев Марков относно неправомерно поставени агитационни материали. Към жалбата е приложен снимков материал. Твърди се, че на главния път през село Лозен, общ. Септември са залепени плакати с кандидат кмет за кметство Лозен - Дойчин Анчев върху плакати на жалбоподателя, също кандидат за кмет на село Лозен.

Твърди се освен това, че други плакати на кандидат кмет за Община Септември са изпокъсани и на тяхно място са залепени плакати на кандидат кмет за Община Септември Марин Рачев.

 По подадената жалба беше извършена проверка на място от страна на дежурните от ОИК Септември Стоян Венциславов Дамянов и Петьо Момчилов Бойчинов.

При извършената проверка по главния път на село Лозен, общ. Септември се констатира, че електрическите стълбове в населеното място са облепени с агитационни материали на различни политически сили. Налице са агитационни материали поставени един върху друг, като това е сторено от различни политически сили, участващи в изборите. Не се констатираха изпокъсани агитационни материали. Данни за подобни действия липсват и в представения снимков материал.

ОИК Септември счита, че е сезирана с жалба против две отделни, според жалбоподателя, нарушения:

1. Залепени плакати с кандидат кмет за кметство Лозен - Дойчин Анчев върху плакати на жалбоподателя - Радослав Илиев Марков , също кандидат за кмет на село Лозен.
2. Изпокъсване на други плакати на кандидат кмет за Община Септември и залепване на тяхно място на плакати на кандидат кмет за Община Септември Марин Рачев.

Искането на жалбоподателя е да се обърне внимание на изложеното в жалбата.

 ОИК Септември счита че следва да квалифицара оплакванията на жалбоподателя като такива за нарушения по чл. 183, ал. 5 от ИК във връзка с чл. 183, ал. 3 от ИК.

 По първото от твърдените нарушения – при извършената проверка и от представения снимков материал се констатира, че множество агитационни материали на различни политически сили са поставени един върху друг, изцяло или частично. Включително и плакати на жалбоподателя са залепени частично върху други такива на други политически сили /сн. 9/.

Всички тези агитационни материали са поставени на места, които не са определени по реда на чл. 183, ал. 3 от ИК.

В този смисъл ОИК счита, че не е налице хипотезата на разпоредбата на чл. 183, ал. 5 от ИК, тъй-като защитените от тази разпоредба агитационни материали следва на свой ред да са „поставени по определения в кодекса ред”. От друга страна не се установиха времето и авторството на твърдяното нарушение, като в жалбата, с която е сезирана ОИК също липсват твърдения в тази насока.

Независимо от изложеното и с оглед законосъобразно провеждане на изборите ОИК Септември, счита че следва да бъде указано на всички партии, коалиции, местни коалиции и инициативни комитети, участващи в изборите за общински съветници и кметове на 25.10.2015 г. за кмет на Община Септември и за кмет на кметство Лозен да спазват изискванията и разпоредбите на Изборния кодекс.

По второто от твърдените нарушения – на първо място се констатира, че в жалбата, с която е сезирана ОИК Септември не е конкретизирано на кой кандидат за кмет на Община Септември са изпокъсаните плакати. В този смисъл не може да се извърши надлежна проверка унищожени /изпокъсани/ ли са и на коя политическа сила агитационни материали. На второ място при извършената проверка на място не се установи в действителност изпокъсване на агитационни материали, на която и да било политическа сила. Т.е. липсват обективни данни за извършено нарушение. В този смисъл ОИК счита, че не се установи твърдяното нарушение на ИК, както и правния интерес от подаването на жалбата.

 Предвид изложеното и с единодушните гласове на всички присъстващи

 **Р Е Ш И:**

Да бъде указано на всички партии, коалиции, местни коалиции и инициативни комитети, участващи в изборите за общински съветници и кметове на 25.10.2015 г. за кмет на Община Септември и за кмет на кметство Лозен да спазват изискванията и разпоредбите на Изборния кодекс.

Отхвърля подадената жалба в частта и относно изпокъсване на плакати на кандидат за кмет на Община Септември.

 След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 17:00 часа.

Председател

Мануел Христов Манчев - за

Зам. председател

Стоян Венциславов Дамянов - за

Секретар

Георги Маринов Милчев - за

Членове

1.Павлинка Станоева Церовска - за

2.Петьо Момчилов Бойчинов - за

3.Спаска Стефанова Дончева - за

4.Павлина Александрова Чеширова - за

5. Наталия Иванова Тряскова - за

6. Владимира Йорданова Бояджийска - за